b'\n_START_ARTICLE_\nDrago Medved\n_START_SECTION_\n\xc5\xbdivljenjepis\n_START_PARAGRAPH_\nMedved je leta 1987 diplomiral na ljubljanski Vi\xc5\xa1ji upravni \xc5\xa1oli. \xc5\xa0e pred kon\xc4\x8danim \xc5\xa1tudijem je bil med drugim novinar pri Novem tedniku in Delu; od 1993 je v svobodnem poklicu._NEWLINE_Od leta 2002 se je ukvarjal tudi s slikarstvom. Imel je preko 20 samostojnih in skupinskih razstav ter sodeloval na desetih slikarskih kolonijah oziroma simpozijih. Njegovo likovno delo spremlja likovni kritik Mario Berdi\xc4\x8d. Medved v publicistiki obravnava predvsem naravno in kulturno dedi\xc5\xa1\xc4\x8dino ter vinsko kulturo oziroma enogastronomijo. O teh temah je napisal ve\xc4\x8d knjig: Trta \xc5\xbeivljenja (1992), Najlep\xc5\xa1e trte na Slovenskem (1995), Vinski brevir (1997), \xc5\xa0ampanjec, sre\xc4\x8da sveta (1999), Sto resnic o vinu (2002), monografijo o akademski slikarki Darinki Pavleti\xc4\x8d-Loren\xc4\x8dak 2001) in monografijo o slikarju Jo\xc5\xbeetu Svetini, monografijo Refo\xc5\xa1k (2008), monografijo Isteni\xc4\x8d (2009), Vinske bravure, Monografija Vojnik (2011), Monografijo Zlata radgonska resnica(2012), Monografijo Bizeljsko-Sremi\xc4\x8d 2012 ter vrsto \xc4\x8dlankov in esejev in jih objavil v raznih revijah doma in v tujini. Za svoje publicisti\xc4\x8dno delo je leta 1995 v Weimarju prejel zlato medaljo Recherche de la qualit\xc3\xa9 mednarodnega Reda sv. Fortunata._NEWLINE_Je avtor knjige Slovenski Dunaj (COBISS) in Donava (2001) ter pesni\xc5\xa1ke zbirke Botritis (2007)_NEWLINE_Od leta 1969 do 1976 je bil tudi glavni urednik literarne revije Obrazi. S slikarstvom se intenzivneje ukvarja zadnjih dvanajst let. Imel je okoli 50 samostojnih in skupinskih razstav ter sodeloval na mnogih likovnih kolonijah. Na mednarodnem likovnem simpoziju v Makolah 2012 je prejel specialno priznanje strokovne \xc5\xbeirije za slikarstvo. Je \xc4\x8dlan Dru\xc5\xa1tva likovnih umetnikov Maribor.'